**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL VIEŠOSIOS ĮSTAIGOS ŠILUTĖS PIRMINĖS SVEIKATOS PRIEŽIŪROS CENTRO 2018 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO NUSTATYMO**

2018 m. balandžio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 4 dalimi bei Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 ,,Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, 9, 14 punktais bei Lietuvos Respublikos sveikatos priežiūros įstaigų įstatymo 28 straipsnio 4 ir 5 punktais, Šilutės rajono savivaldybės taryba n u s p r e n d ž i a:

1. Patvirtinti viešosios įstaigos Šilutės pirminės sveikatos priežiūros centro 2018 metų veiklos užduotis ([pridedama](PAS14priedas01.docx)).

2. Nustatyti 2018 m. išlaidų normatyvą darbo užmokesčiui kartu su mokesčiu socialiniam draudimui nuo visų gaunamų pajamų viešajai įstaigai Šilutės pirminės sveikatos priežiūros centrui iki 78 proc.

3. Pavesti viešosios įstaigos Šilutės pirminės sveikatos priežiūros centro direktoriui patvirtinti medikamentų normatyvą ir paslaugų kainas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |  |
| --- | --- | --- | --- | --- |
| Sigitas  Šeputis | Virgilijus  Pozingis | Remigijus Rimkus | Arvydas  Bielskis | Vita Stulgienė |
| 2018-04- | 2018-04- | 2018-04-10 | 2018-04-10 | 2018-04-10 |

Parengė

Kristina Surplė

2018-04-10

**ŠILUTĖS RAJONO SAVIVALDYBĖS ADMINISTRACIJOS**

**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO**

**,, DĖL VIEŠOSIOS ĮSTAIGOS ŠILUTĖS PIRMINĖS SVEIKATOS PRIEŽIŪROS CENTRO 2018 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO NUSTATYMO“ PROJEKTO**

2018 m. balandžio 10 d.

Šilutė

|  |
| --- |
| ***1. Parengto projekto tikslai ir uždaviniai.***  Patvirtinti viešosios įstaigos Šilutės pirminės sveikatos priežiūros centro 2018 metų veiklos užduočių projektą ir nustatyti 2018 m. išlaidų normatyvą darbo užmokesčiui kartu su mokesčiu socialiniam draudimui nuo visų gaunamų pajamų iki 78 proc. bei pavesti viešosios įstaigos Šilutės pirminės sveikatos priežiūros centro direktoriui patvirtinti medikamentų normatyvą ir paslaugų kainas. |
| ***2. Kaip šiuo metu yra sureguliuoti projekte aptarti klausimai.*** |
| Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 9 punkte nurodoma, kad „viešųjų įstaigų vadovai įstaigos steigėjams teikia ateinančių metų įstaigos veiklos užduočių projektą ne vėliau kaip iki einamųjų metų balandžio 1 d. Šį projektą ne vėliau kaip iki einamųjų metų gegužės 1 d. tvirtina įstaigos steigėjai (dalininkai)“. Siektinos veiklos užduotys yra numatomos atsižvelgiant į minėtame apraše išvardintus kiekybinius ir kokybinius rodiklius.  VŠĮ Šilutės pirminės sveikatos priežiūros centro stebėtojų taryba pritarė įstaigos veiklos ataskaitai, vadovo veiklos ataskaitai, metinių finansinių ataskaitų rinkiniui, darbo užmokesčio išlaidų normatyvui, veiklos užduočių projektui, atliko 2017 m. kiekybinių ir kokybinių rodiklių vertinimą. Įstaiga metus baigė su teigiamu finansiniu veiklos rezultatu. Stebėtojų taryba vadovei nustatė 40 proc. kintamosios dalies dydį.  Lietuvos Respublikos sveikatos priežiūros įstaigų įstatymo 28 straipsnio 5 punkte yra numatyta įstaigos steigėjų kompetencija ,,nustatyti LNSS viešosios įstaigos išlaidų, skirtų darbo užmokesčiui ir medikamentams, normatyvus arba pavesti juos patvirtinti pačiai LNSS viešajai įstaigai“, bei 4 punkte numatyta „įstatymo nustatyta tvarka nustatyti ar dalyvauti nustatant paslaugų kainas bei jų apskaičiavimo metodikas“. Atsižvelgiant į tai, kad paslaugų kainos yra nustatomos pagal Sveikatos apsaugos ministerijos įsakymais patvirtintas kainas, siūloma paslaugų kainų sąrašą pavesti tvirtinti įstaigos vadovui.  Šilutės rajono savivaldybės viešosios asmens sveikatos priežiūros įstaigos darbo užmokesčio fondą Tarybai pateikia paskaičiuotą su socialinio draudimo įmokomis nuo planuojamų metinių pajamų. |
| ***3. Kokių pozityvių rezultatų laukiama.***  Patvirtinus viešųjų asmens sveikatos priežiūros įstaigų 2018 metų veiklos užduočių projektus, bus sudarytos sąlygos tinkamai ir pagal galiojančius teisės aktus nustatyti viešųjų įstaigų vadovų mėnesinės algos kintamosios dalies dydžius 2019 m., taip pat bus įgyvendintos viešųjų asmens sveikatos priežiūros įstaigų įstatų nuostatos, nustatytas darbo užmokesčio normatyvas. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamos pasekmės nenumatomos. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.***  - |
| |  | | --- | | ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** | | Reikia. [Pridedama](PAS14%20Antikor.vert.paz..docx) | |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| [Stebėtojų tarybos posėdžio protokolas (pridedama).](PAS14priedas03.pdf) |
| ***8. Projekto autorius ar autorių grupė.*** |
| Projektą parengė Kristina Surplė, Šilutės rajono savivaldybės administracijos Viešųjų paslaugų skyriaus darbuotoja.  2018 metų įstaigos veiklos užduočių projektą pateikė VšĮ Šilutės pirminės sveikatos priežiūros centro direktorė Lina Stanišauskienė, darbo užmokesčio normatyvo apskaičiavimą – vyr. finansininkė Irena Gabėtienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Asmens sveikatos priežiūros įstaigų darbo užmokesčio fondas, kiekybiniai, kokybiniai rodikliai, veiklos užduotys, medikamentų normatyvas, paslaugų kainos. |
| ***10. Kiti, autorių nuomone, reikalingi pagrindimai ir paaiškinimai.***  [Darbo užmokesčio fondo paskaičiavimas 2018 m. (pridedama).](PAS14priedas02.pdf) |
|  |

Viešųjų paslaugų skyriaus darbuotoja Kristina Surplė